गुरुग्राम में अरबों का रियल एस्टेट कारोबार; CM खट्‌टर बोले- कोई एजेंसी सूचना देगी तो एक्शन होगा
Atiq Ahmed Murder Case; Property Details of Atiq Ahmed's Wife Shaista Parveen in Haryana Gurgaon माफिया डॉन अतीक अहमद की पत्नी शाइस्ता परवीन का हरियाणा कनेक्शन सामने आया है।
उत्तर प्रदेश में मारे गए माफिया अतीक अहमद की अंडरग्राउंड पत्नी शाइस्ता परवीन का हरियाणा कनेक्शन सामने आया है। गुरुग्राम में अतीक के अलावा उसकी पत्नी और सालों के नाम पर बनी कंपनियों के अरबों रुपए के निवेश का पता चला है। ये कंपनियां गुरुग्राम से ही संचालित हो रही हैं।
यूपी की STF ने इन कंपनियों का तमाम ब्यौरा जुटा लिया है। ये सभी कंपनियां रियल एस्टेट के कारोबार से जुड़ी हुई हैं। वहीं इस मामले पर हरियाणा के CM मनोहर लाल खट्‌टर ने कहा कि अगर कोई एजेंसी उन्हें इसके बारे में सूचना देगी तो सरकार उस पर एक्शन लेगी।
प्रयागराज से गुरुग्राम तक रियल एस्टेट का कारोबार
दरअसल, 5 बार विधायक और एक बार यूपी से सांसद रहे माफिया अतीक अहमद ने अपनी काली कमाई के जरिए अरबों रुपए का कारोबार प्रयागराज से लेकर गुरुग्राम तक फैलाया हुआ है। उसका सबसे बड़ा कारोबार रियल एस्टेट का रहा है। गुरुग्राम देश-विदेश के फेमस शहरों में शुमार है। यहीं से अतीक ने अपनी रियल एस्टेट की कंपनियों को संचालित किया हुआ था।
इनमें एक कंपनी उसके खुद के नाम पर तो बाकी कंपनियां पत्नी शाइस्ता परवीन और सालों के नाम पर है। गुरुग्राम में काफी ऐसे रियल एस्टेट कारोबारी हैं, जिनका पार्टनर बनकर अतीक की कंपनियों ने कई एकड़ में आवासीय भूखंड काटे हुए हैं। अब इन्हीं कंपनियों का यूपी एसटीएफ ने डाटा जुटाया है, जिससे इन्हें सील किया जा सके।
पहली कंपनी फना संचालित की, सालों के नाम पर भी
अतीक का साइबर सिटी गुरुग्राम में काफी सालों से रियल एस्टेट का कारोबार रहा है। शुरुआत में उसने अपनी फना एसोसिएटेड प्राइवेट लिमिटेड कंपनी खुद के नाम पर गुरुग्राम से संचालित की थी। इसके बाद इसी नाम से दूसरी कंपनी उसकी पत्नी शाइस्ता परवीन के नाम रजिस्टर्ड है। इतना ही नहीं मेसर्स जाफरी स्टेट लिमिटेड गुरुग्राम में रियल एस्टेट का बड़ा कारोबार करती है। इसकी मालकिन अतीक की पत्नी शाइस्ता है।
वहीं दूसरी तरफ अतीक की पत्नी शाइस्ता के भाई फारुख व जकी के नाम पर MJ इंफ्रा लैंड LLP, MJ इंफ्रा ग्रीन प्राइवेट लिमिटेड, MJ इंफ्रा हाउसिंग, MJ इंफ्रा हाउसिंग प्राइवेट लिमिटेड भी गुरुग्राम से ही संचालित हो रही हैं। गुरुग्राम में रियल एस्टेट का बड़ा कारोबार है। ऐसे में अतीक ने भी यहां अपनी काली कमाई के जरिए इसी धंधे में हाथ अजमाया। उसके काफी सारे ऐसे बिजनेस पार्टनर हैं, जिन्होंने उसके साथ पार्टनरशिप में पैसा लगाया हुआ है। ऐसे पार्टनर्स की सूची भी एसटीएफ ने जुटा ली है।
शाइस्ता पर 50 हजार का इनाम, पुलिस गिरफ्त से बाहर
बता दें कि यूपी के उमेश पाल हत्याकांड में अतीक अहमद की पत्नी शाइस्ता परवीन का भी नाम है। हत्याकांड के बाद से वह फरार है। उस पर यूपी पुलिस ने 50 हजार रुपए का इनाम रखा हुआ है। उसके बेटे असद का पुलिस एनकाउंटर कर चुकी है, जबकि पति अतीक अहमद और अशरफ की 4 दिन पहले प्रयागराज में 3 शूटर्स ने हत्या कर दी थी। अतीक के दो नाबालिग व एक बालिग बेटा भी जेल में बंद है।
ये खबरें भी पढ़ें...
गैंगस्टर लॉरेंस से इंप्रेस अतीक-अशरफ के कातिल:सिद्धू मूसेवाला जैसा बड़ा हत्याकांड करना चाहते थे, पानीपत का शूटर जेल में उसके गुर्गों से मिला
उत्तर प्रदेश में माफिया अतीक अहमद और अशरफ अहमद की हत्या करने वाले शूटरों को लेकर बड़ा खुलासा हुआ है। ये शूटर गैंगस्टर लॉरेस से इंप्रेस थे और सिद्धू मूसेवाला जैसे बड़ा हत्याकांड करना चाहते थे।हत्याकांड में शामिल शूटर सनी के तार लॉरेंस गैंग से भी जुड़े हैं। दरअसल, अतीक और अशरफ को मारने के लिए जिस पिस्टल का इस्तेमाल किया गया था, उसी का प्रयोग पंजाबी सिंगर सिद्धू मूसेवाला की हत्या में भी किया गया था (पूरी खबर पढ़ें)
अतीक-अशरफ मर्डर केस का हरियाणा कनेक्शन: पानीपत में जन्मा शूटर अरूण मौर्या; 6 महीने पहले झगड़ा होने पर UP चला गया
उत्तर प्रदेश के प्रयागराज में माफिया अतीक अहमद और उसके भाई अशरफ की गोली मारकर हत्या करने वालों का कनेक्शन हरियाणा से भी जुड़ा है। इनमें एक शूटर पानीपत जिले का रहने वाला है। जिसका जन्म भी पानीपत में हुआ। यह शूटर अरुण मौर्य पुत्र दीपक कुमार उर्फ मैनेजर है। अरुण मौर्य कई वर्षों से पानीपत में अपने भाई व अन्य परिवार के लोगों के साथ रह रहा है (पूरी खबर पढ़ें)